Medegevangene beskerm Henri glo in tronkaanval | Maroela Media
Henri Van Breda tydens die hofsaak (Foto: Cindy Waxa/ANA)
Gedurende die week het Die Son verkeerdelik berig Van Breda is Donderdagoggend na die Karl Bremer-hospitaal in Bellville gehaas ná hy sy eie lewe probeer neem het. Singabakho Nxumalo, woordvoerder van die departement van korrektiewe dienste, het egter aan Maroela Media gesê daar steek geen waarheid in die berigte nie.
Dit blyk egter dat Van Breda wel geringe beserings opgedoen het nadat hy deur ander gevangenes aangeval is.
Rapport berig Van Breda se prokureur, Lorinda van Niekerk, het gesê die aanvallers het presies geweet wie Van Breda is en hom geteiken. Volgens die koerant het Van Breda kneusings en krapmerke opgedoen.
Van Breda is op 21 Mei in die Wes-Kaapse hooggeregshof skuldig bevind aan die moord op sy ouers, Martin en Theresa, en sy ouer broer, Rudi, asook poging tot moord op sy suster, Marli.
Regter Siraj Desai het beslis Van Breda het sy gesin in Januarie 2015 in hul huis op die De Zalze-landgoed in Stellenbosch met 'n byl aangeval. Martin, Theresa en Rudi het op die toneel gesterf, terwyl Marli kritieke beserings opgedoen het.
Van Breda is ná die uitspraak in boeie na die aanhoudingselle geneem en daarna in die hospitaalafdeling van die Pollsmoor-gevangenis opgeneem. Vonnisverrigtinge begin Dinsdag.
Gelukkig is hy gewoond daaraan om "krapmerke en kneusings" op te doen………selfs terwyl 'n gemaskerde aanvaller sy hele gesin uitwis met 'n byl!!! Hy sal OK wees…
Ja hy sal sy Heiland leer ken in die tronk. As jy 'n krimineel is moet jy maar vat wat na jou kant toe kom.
Polsmoor is die ergste trunk in die land. Maar, if you want to do the crime you must be ready to do the time.
nou wonder ek hoekom hy nie direk tronk toe gestuur is nie maar eers hospitaal toe ? is hy dan siek met 'n 'aansteeklike' siekte.
Genade tog mense! Julle kommentaar is onmenslik man! Hy het n vreeslike daad gepleeg, almal weet dit. Maar om julself so te verlustig om n mens aan te hou verneder, is smerig onmenslik! Skaam julle…..